Lilongvė
Lilongvė (angl. Lilongwe) – Malavio sostinė. Miestas įsikūręs vidurio Malavyje, netoli sienos su Zambija ir Mozambiku. 597,6 tūkst. gyventojų (2003). Išsidėstęs prie Lilongvės upės; Centrinio regiono administracinis centras. Didelis prekybos centras regione, kuriame gausiai auginamas tabakas ir žemės riešutai, taip pat išvystyta lengvoji pramonė. Yra žemės ūkio kolegija.